Pludselig flød olie ind i haverne ude fra vejen. Det oplyser vagtchef hos Nordjyllands Politi, Jan Stagsted. Politiet ved ikke, hvor olien kom fra. Men der var nok af den. Flere hundrede liter olie, formentlig dieselolie, gled fra vejen ind på græsplæner og i bede. Mandskab fra Beredskabscenter Frederikshavn blev tilkaldt, så der kunne ryddes op efter forureningen.

Referat:
Haveejere på Lars Kruses Vej i Frederikshavn fik lørdag eftermiddag sig noget af en overraskelse.